Nuggets

Nuggets: Original Artyfacts From the First Psychedelic Era on tunnettu musiikkialbumi, jolle on koottu amerikkalaista psykedeelistä rockia vuosilta 1965–1968. Alkuperäisen kaksois-LP-levyn kokosivat Elektra-levy-yhtiön Jac Holzman ja rockkriitikko Lenny Kaye, josta tuli myöhemmin Patti Smithin luottokitaristi. 
Kokoelmalla oli suuri vaikutus punk rockin synnyssä. Nuggets innosti 1970-luvun nuoria punk-muusikoita ja esitteli artisteja, joita nykyään kutsutaan protopunkiksi. Levy käytännössä yksinään varmisti albulille koottujen kappaleiden paikan rockin virallisessa historiassa – aikana, jolloin monet levyn artisteista oli jo unohdettu.
Nuggets kokoelman synty.
Harva kokoelma on yltänyt samanlaiseen vaikutusvaltaan tai suosioon kuin psykedeelisen musiikin klassikkokokoelma "Nuggets".
Alun perin "Elektra Records" julkaisi kokoelman vuonna 1973 nimellä "Nuggets: Original Artyfacts from the First Psychedelic Era, 1965–1968". Tavoitteena oli kartoittaa psykedeelisen rockin ja garage rockin nousua – genrejä, jotka hallitsivat 1960-luvun vastakulttuuria. 
Kaye ei aluksi uskonut, että Elektra todella julkaisisi kokoelmaa, joten hän käytti kappalelistaa lähinnä omien aikakauden suosikkiensa keräämiseen. Tuohon aikaan lähes kaikki tunsivat jo nimet kuten Jefferson Airplane, The Byrds ja Cream, mutta "Nuggets" toi esiin vähemmän tunnettuja psykedeliabändejä, jotka olivat saattaneet jäädä valtavirran ulkopuolelle ensijulkaisunsa aikaan. Mukana oli mm. The Seeds, The 13th Floor Elevators ja The Electric Prunes.
Levyn tuottajana toiminut Lenny Kaye muistelee: ”Suuntasin "Nuggets"-albumin kohti amerikkalaisia yhtyeitä, jotka olivat Englannin invaasion vaikutuksen alaisina ja antoivat sille amerikkalaisen vivahteen. Tyylillisesti se on hyvin monipuolinen, ja juuri se tekee siitä loistavan. Silloin ei ollut mitään selkeää määritelmää. Kutsuin sitä punk rockiksi tietämättä, että oikea punk rock oli tulossa kolmen tai neljän vuoden päästä.”
Nuggets kokoelman vaikutus.
Elektra julkaisi levyn alun perin 1972, "Nuggets" kiinnitti uuden musiikinkuuntelija sukupolven huomion. Se avasi garage rockin ja psykedelian maailman niille nuorille, jotka eivät olleet eläneet yhtyeiden alkuperäisen suosion aikana – ja samalla toi uudelleen näkyviin julkaisuja, jotka olivat jääneet tavallisilta kuuntelijoilta huomaamatta. "Nuggets" päätyi nopeasti 1970-luvun puolivälissä ympäri Amerikkaa syntyneiden punkkarien käsiin.
"Elektra" suunnitteli kokoelman suuren menestyksen myötä sille jatko-osaa – olihan 1960-luku täynnä vielä julkaisemattomia psykedeelisiä garagehelmiä. Kuitenkin alkuperäisten artistien jäljittäminen osoittautui levy-yhtiölle liian vaikeaksi, ja hanke haudattiin. Sire Records otti siitä uuden painoksen uusilla kansilla vuonna 1976. 
Nuggets albumien sarja.
Alkuperäinen "Nuggets"-kokoelma innoitti levy-yhtiö Rhinon julkaisemaan Nuggets-kokoelmien sarjan 1980-luvulla. Kokoelman innoittamina syntyivät myös sadat muut psykedeeliseen ja garage rockiin keskittyneet kokoelmat, kuten Pebbles- ja Rubbles-sarjat. Vuonna 2001 Rhino julkaisi "Nuggetsista" laajennetun neljän cd:n boksin, jolla huomioitiin useita alkuperäiseltä kokoelmalta pois jääneitä yhtyeitä. 
Tämän jatkoksi ilmestyi kansainvälistä 1960-luvun garage rockia koonnut '. Kolmas neljän cd:n boksi ' kokoaa ensimmäisen garage-revivalin huomattavimpia yhtyeitä vuosilta 1976–1995. Vuonna 2006 Rhino julkaisi uudestaan alkuperäisen vinyylialbumin sekä pahvikansilla varustetun cd:n.